CELEX: 32017R1547
Language: hr
Date: 2017-09-14 00:00:00
Title: Uredba Vijeća (EU) 2017/1547 od 14. rujna 2017. o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

15.9.2017   
            
            
               HR
            
            
               Službeni list Europske unije
            
            
               L 237/37
            
         UREDBA VIJEĆA (EU) 2017/1547
   od 14. rujna 2017.
   o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 269/2014 (2) provode se mjere predviđene u Odluci Vijeća 2014/145/ZVSP.
            
         
               (2)
            
            
               Vijeće je 14. rujna 2017. donijelo Provedbenu uredbu (EU) 2017/1549 (3) o provedbi Uredbe (EU) br. 269/2014, kojom je na popis osoba i subjekata dodano poduzeće „Crimean Sea Ports”.
            
         
               (3)
            
            
               Vijeće je 14. rujna 2017. donijelo Odluku (ZVSP) 2017/1561 (4) o izmjeni Odluke 2014/145/ZVSP, kojom je uključilo odstupanje za plaćanja poduzeću Crimean Sea Ports za usluge koje se pružaju u ribarskoj luci Kerča, komercijalnoj luci Jalte i komercijalnoj luci Jevpatorije te za usluge koje pružaju Gosgidrografiya i podružnice poduzeća Crimean Sea Ports u lučkom terminalu.
            
         
               (4)
            
            
               Za provedbu Provedbene uredbe (EU) 2017/1549 i Odluke (ZVSP) 2017/1561 potrebno je regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (5)
            
            
               Uredbu (EU) br. 269/2014 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) br. 269/2014 mijenja se kako slijedi:
   
               1.
            
            
               umeće se sljedeći članak:
               „Članak 6.a
               Odstupajući od članka 2. stavka 2., nadležna tijela država članica mogu odobriti plaćanja poduzeću Crimean Sea Ports za usluge koje se pružaju u ribarskoj luci Kerča, komercijalnoj luci Jalte i komercijalnoj luci Jevpatorije te za usluge koje pružaju Gosgidrografiya i podružnice poduzeća Crimean Sea Ports u lučkom terminalu.”;
            
         
               2.
            
            
               u članku 12. stavku 1. točka (a) zamjenjuje se sljedećim:
               
                           „(a)
                        
                        
                           o sredstvima zamrznutima u skladu s člankom 2. i odobrenjima izdanima u skladu s člancima 4., 5., 6. i 6.a;”.
                        
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. rujna 2017.
      
         
            Za Vijeće
         
         
            Predsjednik
         
         A. ANVELT
      
   
   
      (1)  SL L 78, 17.3.2014., str. 16.
   
   
      (2)  Uredba Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L 78, 17.3.2014., str. 6.).
   
      (3)  Provedbena uredba Vijeća (EU) 2017/1549 od 14. rujna 2017. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (vidjeti str. 44. ovoga Službenog lista).
   
      (4)  Odluka Vijeća (ZVSP) 2017/1561 od 14. rujna 2017. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (vidjeti str. 72. ovoga Službenog lista).